- 2 ፂሞቴዎሴም
- <
- 4
- >

4
1 ፆኦሲ ሃሣ ሼምፖና ዓኣ ዓሶና ሃይቄ ዓሶና ዑፃ ዎጋኒ፥ ካኣቲ ማዒያ ዎይሣኒ ሙኪ ጴዻንዳ ዬሱስ ኪሪስቶሴ ማርካ ማሂ ታ ኔና ሺኢቃኔ፤ 2 ፆኦሲ ቃኣሎ ኬኤዜ፤ ጊኢጌቴያ ጊኢጊባኣቴያ ዶዲ ማዼ፤ ዓሶም ኬኤዚ ኬኤዚ ሃሣ ጎሪ ጎሪ፥ ዞሪ ዞሪ፥ ጊቢ ዳንዳዒሢና ዬያጉዲ ቃኣሎ ዔርዚሢናኣ ዶዴ። 3 ዓይጎሮ ጌዔቴ ዓሳ ፆኦሲ ቃኣሎ ዋይዚ ዔካኒ ኮዑዋ ዎዴ ሙካንዳሢሮኬ፤ ጋዓንቴ ዓሳ ዔያቶ ናሻ ሃይሴ፥ ሃሣ ዔያታ ዋይዛኒ ኮዓ ሃይሶ ኬኤዛንዳ ፔኤኮ ዔርዛ ዓሲ ቡኩሳንዳኔ። 4 ዔያታ ጎኔ ባኣዚ ዋይዚፆ ዒፂ፥ ጉሪ ሃይሴ ዋይዚሢ ናሽካንዳኔ። 5 ኔኤኒ ጋዓንቴ ቢያ ባኣዚ ዔሪ ካፒንቲ ናንጌ፤ ኔ ጊዳ ሙካ ሜቶዋ ጊቢ ዳንዳዔ፤ ሃሣ ኮዦ ሃይሶ ኬኤዚፆ ማዾዋ ዶዲ ማዼ፤ ፆኦሲም ኔ ማዻ ዓሲ ማዔ ጎይፆና ኔ ማዻኒ ኮይሳ ባኮ ቢያ ማዺ ኩንሤ።
6 ታኣኒ ጋዓንቴ ፆኦሲም ዒንጎ ባኣዚ ማዒ ዒንጊንታኒ ዑኬኔ፤ ሃያ ዓጮይዳፓ ዱማዺ ታ ዓኣዻንዳ ዎዳ ሄሌኔ፤ 7 ፆኦሲ ጉሙርቂፆ ዛሎና ዓኣ ዖሎ ሚርጌና ታ ዖልቴኔ፤ ጳዦዋ ጋፒንፆ ሄላንዳኣና ታ ጳሽኬኔ፤ ሃሣ ፆኦሲ ጉሙርቂፆ ካኣዦዋ ታ ካፔኔ። 8 ዓካሪ ፂሎ ማዒ ናንጌሢሮ ዒንጊንታ ካኣቶኮ ቶኦካ ዓጎሢጉዴ ቦንቾ ባካ ታኣም ጊኢጊንቲ ታና ካፓንዳኔ፤ ዬያ ባኮ ፒዜ ዎጋያ ማዔ ጎዳሢ ዬኖ ኬሎና ታኣም ዒንጋንዳኔ፤ ዬይ ታኣም ሌሊቱዋንቴ ዒዛኮ ሙኪ ጴዺፆ ጶቂሢ ካፓዞንሢም ቢያ ዒንጊንታንዳኔ።
ጳውሎሴ ፔ ዛሎ ፂሞቴዎሴም ኬኤዜሢ
9 ኔ ታ ኮይላ ዑኬ ሙኬቴ ቃራኬ፤ 10 ዴማሴ ሃያ ዓጮ ናንጎ ናሽኪ፥ ታና ሃሺ፥ ቴስሎንቄ ዓኣዼኔ። ታ ኮይላፓ ቄርቂሴ ጋላቲያ፤ ሃሣ ቲቶ ዲልማፂያ ዓኣዼኔ። ቆላ. 4፡14፤ ፒልሞ. 24፤ 2ቆሮ. 8፡23፤ ጋላ. 2፡3፤ ቲቶ 1፡4። 11 ታ ኮይላ ሃሢ ዓኣሢ ሉቃሴ ሌሊኬ። ማርቆሴ ማዾም ታኣም ኮይሳያታሢሮ ኔኤና ዎላ ዒዛ ዔኪ ሙኬ። ቆላ. 4፡14፤ ፒልሞ. 24፤ ዳኪ. ማዾ 12፡12፤25፤ 13፡13፤ 15፡37-39፤ ቆላ. 4፡10። 12 ቲኪቆሴ ዔፕሶኔ ታ ዳኬኔ። ዳኪ. ማዾ 20፡4፤ ዔፕ. 6፡21-22፤ ቆላ. 4፡7-8። 13 ኔኤኒ ሙካዖ ፂሮዓዳይዳ ካርፑሴ ጎዖሢ ኮይላ ታ ሃሺ ዓኣዼ ታኣኮ ዼኤፖ ኮኦቶና ማሪንቴ ማፃኣፖዋ ባሼ ቢራኖ ማፃኣፖ *ማሪንቴ ማፃኣፖና ቢራኖ ማፃኣፖ፦ ጋዓሢ ዬኖ ዎዶና ማፃኣፓ ፃኣፒንታሢ ዬኖ ባኮይዳኬ፤ ማሪንቴ ማፃኣፓ «ፓፕሬሴ» ጎዖ ሚፆኮ ቁኡሪፓ ኮሾያ ማዓዛ ቢራና ጌይንታሢ ዒልዒዳፓ ኮሾያኬ። ዋሉዋዖ ዔኪ ሙኬ። ዳኪ. ማዾ 20፡6።
14 ዒስኪንዲሮሴ ጎዖ ጊታሢ ፑርታ ማዾ ታኣም ማዼኔ፤ ጎዳ ዒ ማዼ ማዾጉዴያ ዒዛም ዒንጋንዳኔ። 1ፂሞ. 1፡20፤ ዓይኑ. 62፡12፤ ሮሜ 2፡6። 15 ዒዚ ኑ ኬኤዛ ኮዦ ሃይሶ ዒፂ፥ ማኬሢሮ ኔኤኒ ዒዛ ዔሪ ካፒንቴ።
16 ታና ዎጌና ዓርቂሴ ባኮሮ ቤርታሲ ጌኤዞ ማሂፆ ኬኤዛኒ ታ ሺኢኬ ዎዶና ቢያሢ ታ ጊዳፓ ዱማዼያፓዓቴም ዖኦኒያ ታኣና ዎላ ማዒ ታና ማኣዴ ዓሲ ባኣሴ። ዬያ ፆኦሲ ዔያቶኮ ዻቢንቲ ማሂ ዓርቆፓ። 17 ጋዓንቴ ኮዦ ሃይሳ ታ ዛሎና ጉቤ ኬኤዚንታንዳጉዲና ዓይሁዴ ማዒባኣ ዓሳ ዋይዛንዳጉዲ ጎዳ ታኣና ዎላ ማዒ ታና ዶዲሼኔ፤ ሃሣ ዞቦ ዻንጋፓኣ ታና ዻቂሼኔ። 18 ጎዳ ዓይጎዋ ማዖም ፑርታ ባኣዚዳፓ ቢያ ታና ዻቂሻንዳኔ፤ ጫሪንጫ ዓኣ ዒዛኮ ካኣቱሞይዳኣ ታና ዒ ጌልዛንዳኔ፤ ዒዛም ናንጊና ቦንቾ ማዖንጎ፤ ዓኣሜን።
ጋፒንሢ ሳራሥሢ
19 ጲሪስቂላና ዓቂላናም፤ ሃሣ ዖኔስፖሬ ማኣሮ ዓሶም «ኮሺዳ?» ጌዔኔ፥ ጌዔ። ዳኪ. ማዾ 18፡2፤ 2ፂሞ. 1፡16-17። 20 ዔራስፆሴ ቆሮንቶሴይዳ ዓቴኔ፤ ፂሮፒሞሴ ሃርጊንቴሢሮ ሚሊፂዳ ታ ዒዛ ሃሼኔ። ዳኪ. ማዾ 19፡22፤ ሮሜ 16፡23፤ ዳኪ. ማዾ 20፡4፤ 21፡29። 21 ባርጎ ዎዳ ሄሉዋንቴ ታ ኮይላ ኔ ሙኬቴ ቃራኬ።
ዔውቡሉሴ፥ ጱዴሴ፥ ሊኖሴ፥ ቂላውዲያና ሃሣ ኪሪስቶሴ ጉሙርቃ ዓሳ ቢያ «ኮሺዳ?» ኔና ጋዓኔ።
22 ጎዳ ኔኤና ዎላ ማዖንጎ፤ ፆኦሲኮ ኮሹሞ ዒንጊፃ ኔኤም ማዖንጎ።

- 2 ፂሞቴዎሴም
- <
- 4
- >

4:10 ቆላ. 4፡14፤ ፒልሞ. 24፤ 2ቆሮ. 8፡23፤ ጋላ. 2፡3፤ ቲቶ 1፡4።

4:11 ቆላ. 4፡14፤ ፒልሞ. 24፤ ዳኪ. ማዾ 12፡12፤25፤ 13፡13፤ 15፡37-39፤ ቆላ. 4፡10።

4:12 ዳኪ. ማዾ 20፡4፤ ዔፕ. 6፡21-22፤ ቆላ. 4፡7-8።

*4:13 ማሪንቴ ማፃኣፖና ቢራኖ ማፃኣፖ፦ ጋዓሢ ዬኖ ዎዶና ማፃኣፓ ፃኣፒንታሢ ዬኖ ባኮይዳኬ፤ ማሪንቴ ማፃኣፓ «ፓፕሬሴ» ጎዖ ሚፆኮ ቁኡሪፓ ኮሾያ ማዓዛ ቢራና ጌይንታሢ ዒልዒዳፓ ኮሾያኬ።

4:13 ዳኪ. ማዾ 20፡6።

4:14 1ፂሞ. 1፡20፤ ዓይኑ. 62፡12፤ ሮሜ 2፡6።

4:19 ዳኪ. ማዾ 18፡2፤ 2ፂሞ. 1፡16-17።

4:20 ዳኪ. ማዾ 19፡22፤ ሮሜ 16፡23፤ ዳኪ. ማዾ 20፡4፤ 21፡29።

© 2008 BSE