- ዓይኑሞ ማፃኣፖ
- <
- 118
- >

118
ናንጊና ናንጋ ጎዳ ቢያ ዎዴ ሚጪንታያ ማዔሢ
1 ናንጊና ናንጋ ጎዳ ኮሺ ማዔሢሮ
ዒዛ ጋላቱዋቴ፤
ሚጪንቲፃ ዒዛኮ ናንጊና ዶዲ ናንጋኔ። 1ፆኦሲ. ዓሃኬ 16፡34፤ 2ፆኦሲ. ዓሃኬ 5፡13፤ 7፡3፤ ዒዝ. 3፡11፤ ዓይኑ. 100፡5፤ 106፡1፤ 107፡1፤ 136፡1፤ ዔር. 33፡11።
2 ዒስራዔኤሌ ዴራ ቢያ
«ሚጪንቲፃ ዒዛኮ ናንጊና ናንጋያኬ» ጎዖንጎ።
3 ዓኣሮኔ ማኣሮ ዓሳ
«ሚጪንቲፃ ዒዛኮ ናንጊና ናንጋያኬ» ጎዖንጎ።
4 ዒዛ ዒጊጫ ዓሳ ቢያ
«ሚጪንቲፃ ዒዛኮ ናንጊና ናንጋያኬ» ጎዖንጎ።
5 ታኣኒ ሜታዼ ዎዶና ናንጊና ናንጋ ጎዳ ዔኤሌኔ፤
ዒዚያ ታኣም ማሂ ዬሄኔ፤
ኩንዒንቲፃፓ ዒ ታና ኬሴኔ።
6 ናንጊና ናንጋ ጎዳ ታኣና ዎላኬ፤
ታኣኒ ዒጊጫዓኬ፤
ዓሲ ታና ዓይጎ ዎኦታንዳይ? ዔብ. 13፡6።
7 ታና ማኣዳኒ ዒዚ ታኣና ዎላኬ፤
ታ ሞርካ ሎኦማሢ ታ ዛጋንዳኔ።
8 ዓሲዳ ጌኤቂንቲሢዳፓ ባሼ
ናንጊና ናንጋ ጎዳ ፑኖ ካይዚ ማሂሢ ቃራኬ።
9 ዎይሣ ዓሶ ጉሙርቂፆይዳፓ ባሼ
ናንጊና ናንጋ ጎዳ ፑኖ ካይዚ ማሂፃ ቃራኬ።
10 ዴራ ቢያ ታና ማንጌኔ፤
ጋዓንቴ ታ ዔያቶ ናንጊና ናንጋ ጎዳ ሱንፆና ባይዜኔ።
11 ማንጊፆ ዔያታ ቢያ ዛሎና ታና ማንጌኔ፤
ጋዓንቴ ታ ዔያቶ ናንጊና ናንጋ ጎዳ ሱንፆና ባሼኔ።
12 ዓዳ ማሢጉዲ ዔያታ ታ ዑፃ ቁንዴኔ፤
ጋዓንቴ ዓንጊሢ ታሚዳ ዔኤታሢጉዲ ዔያታ ጋፔኔ፤
ጎኔና ናንጊና ናንጋ ጎዳ ሱንፆና ታ ዔያቶ ባይዜኔ።
13 ሂዖም ሎኦማኒ ታ ጋኣዲንቴኔ፤
ጋዓንቴ ናንጊና ናንጋ ጎዳ ታና ማኣዴኔ።
14 ናንጊና ናንጋ ጎዳ ታኣኮ ዶዱማሢና ዓይናዾሢናኬ፤
ዒዚ ታኣኮ ታና ዓውሳሢኬ። ኬሲ. ማፃ 15፡2፤ ዒሲ. 12፡2።
15 ፂሎ ዓሶኮ ማኣራ ዒላሺሢና ሶራይቲና ዋይዚንታኔ፤
ዑኡዛ ሂዚ ጋዓኔ፦
«ናንጊና ናንጋ ጎዳኮ ዎልቃ ዶዲ ማዾ ማዼኔ!»
16 ናንጊና ናንጋ ጎዳኮ ሚዛቆ ኩጫ ዼግ ዼጊ ጌዔኔ፤
ዬይ ኩጫ ዶዲ ማዾ ማዼኔ።
17 ቶሊ ዓቲ ሼምፔና ናንጋንዳኣፓ ዓቴም ታ ሃይቂንዱዋሴ፤
ናንጊና ናንጋ ጎዳኮ ማዾ ታ ሃጋኣ ኬኤዛንዳኔ።
18 ጎሪፆ ናንጊና ናንጋ ጎዳ ታና ኮሺ ጎሬኔ፤
ጋዓንቴ ሃይቢም ዓኣሢ ታና ዒዚ ዒንጊባኣሴ።
19 ፂሉሞኮ ካራ ታኣም ቡሉዋቴ *ፂሉሞኮ ካራ ታኣም ቡሉዋቴ ጋዓዛ ዔብሬ ዓሶ ሙኡጮ ማፃኣፖይዳ ዒማዺ ጋዓያ ማዓዛ ማሊፆ ዛጎዛ ጌኤዦ ማኣሮኮ ካሮ ታኣም ቡሉዋቴ ጋዓያ ማላኔ። ፤
ዬያና ጌሊ ታ ናንጊና ናንጋ ጎዳ ጋላታንዳኔ።
20 ዬና ካሬላ ዒዛ ካራኬ፤
ፂሎ ዓሳ ዒዞና ጌላኔ።
21 ዋይዚ ኔ ታኣም ማሄኔ፤
ታና ኔ ዓውሳሢ ማዔሢሮዋ ታ ኔና ጋላታኔ።
22 ማኣሮ ሹጮና ማዣ ዓሳ ቶኦቼ ሹጫሢ
ማኣሮኮ ሄላሢ ማዔኔ። ሉቃ. 20፡17፤ ዳኪ. ማዾ 4፡11፤ 1ጴፂ. 2፡7።
23 ዬያ ናንጊና ናንጋ ጎዳ ማዼኔ፤
ዬይ ኑ ዓኣፖም ዲቃሣያኬ። ማቲ. 21፡42፤ ማር. 12፡10-11።
24 ናንጊና ናንጋ ጎዳ ማዤ ኬሌላ ሃኖኬ፤
ዬያሮ ኮሺ ኑ ዎዛዾም!
25 ናንጊና ናንጋ ጎዳሢዮ! ሃዳራ ኑና ዓውሴ!
ናንጊና ናንጋ ጎዳሢዮ! ሃዳራ ኑኡም ጊኢጊሼ። ማቲ. 21፡9፤ ማር. 11፡9፤ ዮሃ. 12፡3።
26 ፆኦሲ ሱንፆና ሙካሢ ዓንጂንቴያኬ!
ናንጊና ናንጋ ጎዳ ማኣራፓ ኑ ዒንሢ ዓንጄኔ። ማቲ. 21፡9፤ 23፡39፤ ማር. 11፡9፤ ሉቃ. 13፡35፤ 19፡38፤ ዮሃ. 12፡13።
27 ናንጊና ናንጋ ጎዳ ፆኦሲኬ፤
ፔኤኮ ፖዖ ዒ ኑ ዑፃ ፖዔኔ፤
ዒንሢ ቦንቾ ኬሎሮ ዔኪ ሙካ ባኮ
ዒንጊፆ ሺኢሾ ባኮኮ ጉራኖና ዓይሢ ቱኩዋቴ።
28 ኔኤኒ ታኣኮ ፆኦሲኬ፥ ታ ኔና ጋላታኔ፤
ኔኤኒ ታኣኮ ፆኦሲኬ፥ ታ ኔና ዼግ ዼጊዳንዳኔ።
29 ዒዚ ኮሺ ማዔሢሮ ዒዛ ጋላቱዋቴ!
ሚጪንቲፃ ዒዛኮ ናንጊና ዶዲ ናንጋያኬ።

- ዓይኑሞ ማፃኣፖ
- <
- 118
- >

118:1 1ፆኦሲ. ዓሃኬ 16፡34፤ 2ፆኦሲ. ዓሃኬ 5፡13፤ 7፡3፤ ዒዝ. 3፡11፤ ዓይኑ. 100፡5፤ 106፡1፤ 107፡1፤ 136፡1፤ ዔር. 33፡11።

118:6 ዔብ. 13፡6።

118:14 ኬሲ. ማፃ 15፡2፤ ዒሲ. 12፡2።

*118:19 ፂሉሞኮ ካራ ታኣም ቡሉዋቴ ጋዓዛ ዔብሬ ዓሶ ሙኡጮ ማፃኣፖይዳ ዒማዺ ጋዓያ ማዓዛ ማሊፆ ዛጎዛ ጌኤዦ ማኣሮኮ ካሮ ታኣም ቡሉዋቴ ጋዓያ ማላኔ።

118:22 ሉቃ. 20፡17፤ ዳኪ. ማዾ 4፡11፤ 1ጴፂ. 2፡7።

118:23 ማቲ. 21፡42፤ ማር. 12፡10-11።

118:25 ማቲ. 21፡9፤ ማር. 11፡9፤ ዮሃ. 12፡3።

118:26 ማቲ. 21፡9፤ 23፡39፤ ማር. 11፡9፤ ሉቃ. 13፡35፤ 19፡38፤ ዮሃ. 12፡13።

© 2008 BSE