- ማዢንቲ ማፃኣፔ
- <
- 9
- >

9
ፆኦሲ ኖሄና ዎላ ጫኣቄ ጫኣቁሞ
1 ፆኦሲ ኖሄና ናኣቶና ዓንጃዖ፦ «ሚርጉዋቴ፤ ዳልጉዋቴ፤ ሳዖዋ ኩሙዋቴ፤ ማዢ. ማፃ 1፡28። 2 ቆልሞንታ ካፖንታ ካዮ ቦዖ ዻኮንታ ዼኤፖንታ፤ ሃሣ ዋኣፃ ናንጋ ሞላሢ ቢያ ዒንሢ ዒጊጪሢና ናንጎንጎ፤ ቢያሢያ ዒንሢ ቢታንቶ ዴማ ዎርቆንጎ። 3 ሃያኮ ቤርታ ዱማ ዱማ ቱኮ ሚፆ ሙኡዚ ማሂ ታ ዒንሢም ዒንጌሢጉዲ ሃሣ ሃያ ሼምፓ ዓኣ ማዢንቶ ቢያ ሙኡዚ ዒንሢም ማዓንዳጉዲ ታ ዒንጌኔ። 4 ጋዓንቴ ሱጉፆ ላኣሉዋዖ ዓሽኮ ሙዒፖቴ፤ ዓይጎሮ ጌዔቶ ሼምፓሢ ሱጉፆይዳ ዓኣያ ማዔሢሮኬ *ሼምፓሢ ሱጉፆይዳ ዓኣሢሮኬ ጌይንቴሢ፦ ዔብሬ ዓሳ ሼምፔ ሱጉሢዳ ዓኣኔ ጌዒ ጉሙርቃሢሮኬ። ጌዔኔ። ሌዊ. ዓኬ 7፡26-27፤ 17፡1-16፤ 19፡26፤ ላሚ. ዎማ 12፡16፤ 23፤ 15፡23። 5 ዓሲ ዎዻሢ ሃይቃንዳጉዲ ዎጊንታንዳኔ፤ ካይዚ ቦዖ ማዔቴያ ቆልሞታዖ ዓሲ ዎዼቶ ዬያኣ ታ ሃይቃንዳጉዲ ማሃንዳኔ።
6 «ዓሲ ማዢንቴሢ ፆኦሲ ማሎናታሢሮ ዓሲ ዎዻ ዓሲ ቢያ ዓሲ ኩሽካ ሃይቃንዳኔ። ማዢ. ማፃ 1፡26፤ ኬሲ. ማፃ 20፡13። 7 ዒንሢ ሚርጉዋቴ፤ ዳልጉዋቴ፤ ዒንሢኮ ዜርፃ ሳዖ ኩሞንጎ» ጌዔኔ። ማዢ. ማፃ 1፡28።
8 ዬካፓ ፆኦሲ ኖሄና ዒዛኮ ናኣቶናም ሂዚ ጌዔኔ፦ 9-10 «ዓካሪ ዒንሢና ዒንሢኮ ዜርፆና ሼምፓ ዓኣ ማዢንታ ቢያ ጌይፃ ካፓ፥ ቆልማ፥ ካዮ ቦዓ፤ ዬያጉዲ ኔኤና ዎላ ዋኣፆ ካኣሚላፓ ኬስኬ ማዢንቶንታ ሃሣ ሳዖይዳ ሃጊ ሾይንታንዳ ዜርፆማኣ ቢያም ታ ጫኣቃንዳኔ፤ 11 ዬያ ታ ጫኣቄ ጫኣቁሞ ዛሎና ሃካፓ ሴካ ሼምፓ ዓኣ ማዢንታ ቢያ ባይሲንታ ዋኣሢና ፔቴታዖ ኩዳዓኬ፤ ሳዓ ሃሣ ላሚሣ ባይሲንታ ዋኣሢና ባይቃዓኬ። 12 ዒንሢንታ ሼምፓ ዓኣ ማዢንቶ ቢያሢንታ ዎላ ታኣኒ ጫኣቃ፥ ሃያ ናንጊና ናንጋ ጫኣቁሞኮ ማላታ ማዓንዳጉዲ፥ 13 ታኣኮ ዡኡላሢ ጫሪንጮ ሻኣሮይዳ ታኣኒ ዔቂሳንዳኔ፤ ዬይ ዡኡላሢ ታኣኒ ‹ሳዖ ባይዛዓ› ጌዒ ጫኣቄ ጫኣቁሞኮ ማላታ ማዒ ናንጋንዳኔ። 14 ሻኣሮና ጫሪንጮ ታ ካንቃኣና፥ ሃሣ ዡኡላሢ ሻኣሮይዳ ዔቂ ጴዻ ዎዶና ቢያ፥ 15 ዓካሪ ሃይካፓ ሴካ ‹ባይሲንታ ዋኣሢ፥ ሼምፓ ዓኣ ማዢንቶ ቢያ ባይዛዓኬ› ታኣኒ ጌዒ ዒንሢና ሜሌ ሼምፓ ዓኣ ማዢንቶና ዎላ ጌሌ ጫኣቁሞ ታ ጶቂሣንዳኔ። 16 ዡኡላሢ ሻኣሮይዳ ዔቂ ጴዻ ዎዶና ቢያ ታኣና ሳዖይዳ ሼምፓ ዓኣ ማዢንቶና ባኣካ ዓኣ ናንጊና ናንጋ ጫኣቁሞ ታ ጶቂሣንዳኔ። 17 ዬይ ዡኡላሢ ሼምፓ ዓኣ ማዢንቶና ዎላ ታኣኒ ጫኣቄ ጫኣቁሞ ዔርዛ ማላታኬ።»
ኖሄና ዒዛኮ ናኣቶና
18 ዋኣፆ ካኣሚሎይዳፓ ኬስኬ ኖሄኮ ናኣታ ሴኤሜ፥ ካኣሜ፥ ያኣፔቴ ጎዖዞንሢ ማዓዛ፥ ካኣሜ ጊንፃፓ ካኣናኔ ጎዖ ናይ ሾዔኔ፤ 19 ሃኖ ሄላንዳኣና ሳዖ ቢያይዳ ዓኣ ዓሳ ቢያ ሾይንቴሢ ዬንሢ ሃይሦ ኖሄኮ ናኣቶንሢዳፓኬ። 20 ኖሄ ጎሺ ጎሽካያ ማዓዖ ዎይኔ ጌይንታ ባልጊ ካፃ ሚሢ ቤርታዺ ቱኪሢ ዓርቄኔ፤
21 ኖሄ ፔቴ ኬሊ ዒ ቱኬ ዎይኖ ዓኣፖ ጩኡጲ ኮሾና ዑሺ ዑሽኪ ማሢንታዖ ዓፒላ ዑፃ ባኣያ፥ ካሎ ፔ ማኣሮይዳ ላሄኔ። 22 ካኣናኔኮ ዓዴ፥ ካኣሜ ዒዛኮ ዓዴ ያኣዼ ካሎ ላሄሢ ዛጌ ዎዶና ካሮ ኬስካዖ ላምዖ ፔኤኮ ጌርሲንሢም ኬኤዜኔ። 23 ዬካፓ ጌርሲንሢ ሴኤሜንታ ያኣፔቴንታ ጋኣቤ ዓፒላ ፔኤኮ ጌኤታ ዓርቂ ዓዶኮ ካሉሞ ዛጋዓ ጌዒ ዓዴ ላሂ ዓኣ ኬኤፆ፥ ጊንሢና ሃንቲ ጌሊ ዓዶኮ ካሉሞ ዓኣቼኔ፤ 24 ኖሄኮ ማሢፃ ዓኣዻዛ ዒዚ ዔቃዖ ናኣቶይዳፓ ዻኮ ጌኤዛሢ ማዼ ባኮ ዔሪጋፓ፥ 25 ሂዚ ጌዔኔ፦
«ካኣናኔ ጋዳንቂንቴያ ማዖንጎ!
ጌርሲንሢም ዓይሌ ማዒ ማዻያ ማዖንጎ፤
26 ሴኤሜኮ ናንጊና ናንጋ ጎዳ ማዔ ፆኦዛሢ ጋላቲንቴያ ማዖም፥
ካኣናኔያ ሴኤሜም ዓይሌ ማዒ ማዻያ ማዖንጎ፤
27 ፆኦሲ ያኣፔቴኮ ዓጮ ዳልጊሾንጎ፥
ያኣፔቴ ዜርፃ ሴኤሜ ዜርፆና ዎላ ናንጎንጎ፤
ካኣናኔ ያኣፔቴኮ ዓይሌ ማዒ ማዻያ ማዖንጎ።»
28 ባይሲንቶ ዋኣፆኮ ጊንፃፓ ኖሄ ሃይሦ ፄኤታና ዶንጊታሚ ሌዔና ናንጋዖ፥ 29 ዒዛኮ ሌዓ ዎሊ ዑፆይዳ ታዞጳ ፄኤታና ዶንጊታሚ ማዓዛ ሃይቄኔ።

- ማዢንቲ ማፃኣፔ
- <
- 9
- >

9:1 ማዢ. ማፃ 1፡28።

*9:4 ሼምፓሢ ሱጉፆይዳ ዓኣሢሮኬ ጌይንቴሢ፦ ዔብሬ ዓሳ ሼምፔ ሱጉሢዳ ዓኣኔ ጌዒ ጉሙርቃሢሮኬ።

9:4 ሌዊ. ዓኬ 7፡26-27፤ 17፡1-16፤ 19፡26፤ ላሚ. ዎማ 12፡16፤ 23፤ 15፡23።

9:6 ማዢ. ማፃ 1፡26፤ ኬሲ. ማፃ 20፡13።

9:7 ማዢ. ማፃ 1፡28።

© 2008 BSE